钦定古今图书集成/明伦汇编/官常典/第523卷 > 镇海
## 钦定古今图书集成/明伦汇编/官常典/第523卷 > 镇海

按《元史》本传：“镇海，怯烈台氏，初以军伍长，从太祖，同
饮班朱尼河水，与诸王百官大会兀难河，上太祖尊
号曰成吉思皇帝。岁庚午，从太祖征乃蛮有功，赐良
马一。壬申，从攻曲出诸国，赐珍珠旗，佩金虎符，为阇
里必。从攻塔塔儿、钦察、唐兀、只温、契丹、女直、河西诸
国，所俘生口万计，悉以上献，赐御用服器白金等物。”
命屯田于阿鲁欢，立镇海城戍守之。壬申，从太祖谋
定汉地。师次隆兴，与金将忽察虎战，矢中臆间，裹疮
而出者复数四，军声为之大振。既破燕，太祖命于城
中环射四箭，凡箭所至园池邸舍之处，悉以赐之。寻
拜中书右丞相。己丑，太宗即位，扈从至西京，攻河中、
河南、均州。癸巳，攻蔡州，以功赐恩州“一千户。”先是，收
天下童男童女及工匠，置局弘州。既而得西域织金
绮纹工三百馀户，及汴京织毛褐工三百户，皆分隶
弘州，命镇海世掌焉。定宗即位，以镇海为先朝旧臣，
仍拜中书右丞相。薨，年八十四。子十人。

===田雄===按《元史》本传，“雄字毅英，北京人也。幼孤，能树立，以骁
勇善骑射知名。金末，署军都统。岁辛未，太祖军至北
京，雄率众出降。太祖以雄隶太师国王木华黎麾下，
从征兴中、广宁诸郡，定府州县二十有九，平锦州张
鲸兄弟之乱，从攻柏乡、邢相。辛巳，从攻鄜、坊、绥、葭诸
州有功。木华黎承制受雄隰吉州刺史，兼镇戎军节”
度使，行都元帅府事，平汾西、霍山诸栅。壬午，以木华
黎命授河中帅，听石天应节制。太宗时，从攻西和、兴
元诸州，又从攻夔、万诸州，论功尤最，赐金符，授行军
千户，召为御前先锋。顷之，使攻破桢州雷家堡。奉旨
招纳河南降附，得户十三万七千有奇，民皆按堵。而
别部将校，纵兵掳掠，民惶惧悔降，雄力为救护，至出
己财与之，民得免于害。癸巳，授镇抚陕西，总管京兆
等路事。时关中苦于兵革，郡县萧然。雄披荆棘，立官
府，开陈祸福，招徕四山堡砦之，未降者，获其人，皆慰
遣之，由是来附者日众。雄乃教民力田，京兆大治。事
闻，赐金符。定宗时，入觐于和林，以疾卒，年五十八。后
追封“西秦王。”子八人，大明袭职。